Projekts EEZ Apvienotās Komitejas lēmums ar ko groza EEZ līguma 31. protokolu par sadarbību īpašās jomās, kas nav saistītas ar četrām pamatbrīvībām - Kopienas kopējās nostājas projekts /* SEC/2006/0503 galīgā redakcija */





[pic] | EIROPAS KOPIENU KOMISIJA | Briselē, 24.4.2006 SEC(2006) 503 galīgā redakcija Projekts EEZ APVIENOTĀS KOMITEJAS LĒMUMS ar ko groza EEZ līguma 31. protokolu par sadarbību īpašās jomās, kas nav saistītas ar četrām pamatbrīvībām - Kopienas kopējās nostājas projekts - (iesniegusi Komisija) PASKAIDROJUMA RAKSTS 1. EEZ līguma 31. protokolā ir iekļauti konkrēti noteikumi par Kopienas un EEZ un EBTA valstu sadarbību ārpus četrām pamatbrīvībām. 2. Ar pievienoto EEZ Apvienotās komitejas lēmuma projektu ir paredzēts grozīt 31. protokolu, lai paplašinātu sadarbību informācijas pakalpojumu un informācijas sistēmu drošības jomā. Tas nodrošina sadarbības satvaru un izklāsta kārtību, kādā EEZ EBTA valstis iesaistās Kopienas programmās un darbībās šajā jomā, iekļaujot 32005 D 2113: Eiropas Parlamenta un Padomes 2005. gada 14. decembra Lēmumu Nr. 2113/2005/EK, ar kuru groza Lēmumu Nr. 2256/2003/EK, ņemot vērā programmas pagarināšanu līdz 2006. gadam, lai izplatītu labu praksi un informācijas un komunikācijas tehnoloģiju ieviešanas uzraudzību. Lai uzraudzītu „eEiropa 2005” rīcības plānu, izplatītu labu praksi un uzlabotu tīklu un informācijas drošību (MODINIS), tiek pagarināta daudzgadu programma (sākotnēji pieņemta laikposmam no 2003. gada līdz 2005. gadam) 2006. gadā, kurā EEZ un EBTA valstis jau piedalās. 3. Padomes Regulas (EK) Nr. 2894/94 par EEZ līguma īstenošanas kārtību 1. panta 3. punkta b) apakšpunktā paredzēts, ka Padome pēc Komisijas priekšlikuma pieņem Kopienas nostāju par šā veida lēmumiem. 4. EEZ Apvienotās komitejas lēmuma projekts ir iesniegts apstiprināšanai Padomē, un pēc tam Komisija Kopienas nostāju pēc iespējas drīz iesniegs EEZ Apvienotajai komitejai. Projekts EEZ APVIENOTĀS KOMITEJAS LĒMUMS ar ko groza EEZ līguma 31. protokolu par sadarbību īpašās jomās, kas nav saistītas ar četrām pamatbrīvībām EEZ APVIENOTĀ KOMITEJA, ņemot vērā Eiropas Ekonomikas zonas līgumu, kas grozīts ar protokolu, ar kuru pielāgo Eiropas Ekonomikas zonas līgumu, turpmāk tekstā – „līgums”, un jo īpaši tā 86. un 98. pantu, tā kā: (1) Līguma 31. protokols ir grozīts ar EEZ Apvienotās komitejas … Lēmumu Nr. …/….[1] (2) Ir lietderīgi paplašināt līgumslēdzēju pušu sadarbību, lai iekļautu Eiropas Parlamenta un Padomes 2005. gada 14. decembra Lēmumu Nr. 2113/2005/EK, ar kuru groza Lēmumu Nr. 2256/2003/EK, ņemot vērā programmas pagarināšanu līdz 2006. gadam, lai izplatītu labu praksi un informācijas un komunikācijas tehnoloģiju ieviešanas uzraudzību[2]. (3) Lai šo paplašināto sadarbību varētu sākt no 2006. gada 1. janvāra, jāgroza līguma 31. protokols, IR PIEŅĒMUSI ŠO LĒMUMU. 1. pants Līguma 31. protokola 2. panta 5. punkta devītajam ievilkumam (Eiropas Parlamenta un Padomes Lēmums Nr. 2256/2003/EK) pievieno šādu apakšievilkumu: „- 32005 D 2113 : Eiropas Parlamenta un Padomes 2005. gada 14. decembra Lēmums Nr. 2113/2005/EK (OV L 344, 27.12.2005., 34. lpp.).” 2. pants Šis lēmums stājas spēkā nākamajā dienā pēc pēdējā paziņojuma iesniegšanas EEZ Apvienotajai komitejai saskaņā ar Līguma 103. panta 1. punktu*. To piemēro no 2006. gada 1. janvāra. 3. pants Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā. Briselē, EEZ Apvienotās komitejas vārdā — priekšsēdētājs EEZ Apvienotās komitejas sekretāri [1] OV L … [2] OV L 344, 27.12.2005., 34. lpp. * [Norādītas konstitucionālas prasības.][Konstitucionālas prasības nav norādītas.]